GiliGold/VAD_KnessetCorpus huggingface dataset:
יואל חסון: במסמך הזה יש לוועדה הזאת סמכות לפטור, להוריד ולקצץ בחובות עבר שהיו, זו ועדה שיש בה סמכויות ויש בה בשורה מאוד-מאוד חשובה.
יואל חסון: אם יגידו שכל זה יכול להיכנס לחוק, יש פה נייר, את יכולה לקרוא אותו שתי דקות - - -
יואל חסון: אין סיכוי שזה יכנס לחוק.
אמיר שפיצר: תמיד הניירות שלהם נראים ככה.
קריאות: אוי, נו, באמת.
יואל חסון: אבל אתה יודע מה ההבדל?
אמיר שפיצר: כי אפשר לסרבל את זה.
אמיר שפיצר: צריך פשוט וקל.
יואל חסון: אסביר לך מה ההבדל, ההבדל הוא שחברה כזאת, שתחשבו עליה מה שתחשבו עליה, זו חברה שלא רוצה להיסגר עוד יום-יומיים, יש לה כבוד עצמי, יש לה מלה ויש לה התחייבות.
יואל חסון: כאשר היא נותנת נייר - - -
פנינה פרץ: אם היה לה, לא היינו מגיעים למצב הזה.
יואל חסון: סליחה, רגע, כשהיא נותנת נייר אל מול הכנסת, אל מול הריבון, אל מול חברי כנסת, ציבורית ומתחייבת על דברים, בעיני יש לזה משמעות.
אמיר שפיצר: נייר מסורבל מהסוג הזה, זו בדיוק המתכונת לכל הבעיות.
יואל חסון: אין בעיה, אפשר לעבור על הנייר סעיף-סעיף ולראות איך לא מסרבלים אותו.
ניצן חרותי: אפשר שהיועצת המשפטית - - -
זאב פרידמן: מה שלא הצליחו להעביר בהסכם הפשרה, אז - - -
עמיר פרץ: נוסף להסכמה - - -
יואל חסון: אם יש סיכוי להעביר את הנייר הזה בחקיקה באותה עוצמה, אני חותם על זה.
יואל חסון: אני חושב שזה בלתי אפשרי.
עמיר פרץ: על מנת להפיג את החששות של כל השותפים כאן, שהנייר אכן יהיה בהסכמה ושב-31 בדצמבר 2014 הוועדה תקבל דיון ודיווח האם המסמך הזה אכן מימש את יעדיו, היה ולא, אני לפחות כחבר כנסת, גם יואל – אם נהיה, כי יש בחירות, אני מניח שכמה מאתנו יהיו – אם הם יפרו את מה שהם מתחייבים לוועדה, אני חושב שלא תהיה לנו ברירה אלא לחוקק, אבל אני מציע שנקבע תאריך שבו גם "קלאב הוטל" וגם העמותות כולם באים לדווח כאן - - -
אמיר שפיצר: לא ראינו את המסמך, אדוני.
זאב פרידמן: הוועדה יכולה לשחרר - - -
עמיר פרץ: אמרתי, היה ויהיה מסמך בהסכמה, לא אמרתי מה תוכן המסמך.
אמיר שפיצר: סליחה, אדוני, חשבתי שהצבעת על המסמך.
יואל חסון: תעבירו לי את המסמך שלכם.
עמיר פרץ: המסמך יועבר כהודעה לוועדה.
זאב פרידמן: חבר הכנסת חסון, כמה אנשים מוסמכת הוועדה לשחרר בשנה?
יוליה שמאלוב-ברקוביץ: זה לא קשור, זה לא רלוונטי.
יואל חסון: אני עדיין לא יודע, נחליט מה המספר.
פנינה פרץ: דיברתם על מכסות, איזה מכסות?
יוליה שמאלוב-ברקוביץ: איזה מכסות?
יוליה שמאלוב-ברקוביץ: אי-אפשר מכסות.
פנינה פרץ: קודם חבר הכנסת חסון אמר את המלה "מכסה".
יוליה שמאלוב-ברקוביץ: לא, זה לא יכול להיות ככה.
יואל חסון: נחליט את המספר והמספר איננו מתייחס לאותם אנשים שכבר פנו, זה מספר לאנשים חדשים.
יואל חסון: מי שכבר פנה - - -
זאב פרידמן: אבל אם זה על היבטים סוציאליים, אז למה להגביל אותו?
ניצן חרותי: אבל אלה שפנו כבר משתחררים בן כה וכה עד 2013.
עמיר פרץ: אם הוועדה תבטל להם את דמי הביטול.
יואל חסון: יש סמכות לוועדה לבטל אותם.
זאב פרידמן: אבל אם מדובר כאן באותם מקרים סוציאליים, למה ש - - -
זאב פרידמן: ואת חובות העבר.
עמיר פרץ: רוצה לבטל להם את ה-2,500 שקל.
יואל חסון: חבר'ה, אתם לא קולטים את הבשורה, תקשיבו טוב, יש בסמכותה של הוועדה הזאת לבוא לאנשים שעונים על קריטריונים - - -
ניצן חרותי: זאת אומרת, כל הוועדה הזאת על דמי הביטול, בקיצור.
יואל חסון: היא לא רק על דמי הביטול.
אמיר שפיצר: וחובות העבר.
פנינה פרץ: וחובות עבר.
יואל חסון: היא גם על חובות העבר, זה דבר משמעותי שמנקה את השולחן.
זאב פרידמן: כמה?
עמיר פרץ: כמה?
עמיר פרץ: הוועדה תחליט.
יואל חסון: אנחנו נחליט.
אמיר שפיצר: אה, יהיה מספר?
ניצן חרותי: איזו ועדה?
ניצן חרותי: ועדה של מי?
ניצן חרותי: ועדה ש"קלאב הוטל" מממנת.
זאב פרידמן: כל כמות שהוועדה תחליט?
עמיר פרץ: לא יודע מה הסכימו.
אמיר שפיצר: מקרים סוציאליים אי-אפשר להגביל.
אתי בנדלר: אני רוצה להבין את ההיגיון אחרי קביעת מכסה לעניין הזה, כי נניח שתיקבע מכסה של 1,000 אנשים לצורך העניין הזה, אבל בפועל יהיו 1,200 אנשים שיענו לקריטריונים של מה שאמרו, של מקרים סוציאליים.
כרמל שאמה-הכהן: מכסה היא מינימום, זה דובר.
יואל חסון: זה נושא לוויכוח, אבל בואו נשאיר את זה בסוף.
אלקס הרטמן: כל זה זה נושא של הסכמה, זה לא נושא של חקיקה.
אלקס הרטמן: אני שוב אומר, אין בתולדות מדינת ישראל מקרה - - -
עמיר פרץ: בסדר, שמענו, הוא רוצה לדעת עכשיו אם המספר מוגבל או בלתי מוגבל.
אלקס הרטמן: ברור שיהיה מוגבל.
אלקס הרטמן: אתה מכיר עסק שמשחרר אנשים מחוזים סתם ככה ללא הגבלה במספר.
אמיר שפיצר: אתה מקבל נכס בחינם.
זאב פרידמן: חבל שלא שמים את זה על השולחן של הוועדה כשמציגים את הנושא.
כרמל שאמה-הכהן: יואל, אני לוקח את הדיון בחזרה.
כרמל שאמה-הכהן: מה, אין מינימום שתשחרר במסגרת המקרים הסוציאליים עכשיו בחודשים הקרובים?
כרמל שאמה-הכהן: אני רוצה שעורך-דין הרטמן יענה.
כרמל שאמה-הכהן: אין מינימום?
כרמל שאמה-הכהן: יכול להיות שאפס ישוחררו?
כרמל שאמה-הכהן: יכול להיות ש-50 רק ישוחררו?
אלקס הרטמן: עד לתקרה – קודם כל זה לא אני משחרר, זו תהיה ועדה ציבורית.
כרמל שאמה-הכהן: ברור, החברה.
אלקס הרטמן: האנשים שיוכלו לבוא בשערי הוועדה יהיו אנשים ש - - -
כרמל שאמה-הכהן: קבעתם כבר את הרכב הוועדה בזמן שלא הייתי פה?
יואל חסון: לא, לא קבענו כלום.
אלקס הרטמן: לא קבעתי וגם לא אקבע.
יואל חסון: לא העזתי לעשות את זה.
אתי בנדלר: הם לא רוצים לעשות את זה בחקיקה.
אלקס הרטמן: קודם כל אני שוב אומר, זה בכלל לא עניין שמתאים לחקיקה, זה עניין שמתאים להסכמה.
עמיר פרץ: את זה כבר סיכמנו.
אלקס הרטמן: זה סיכמנו.
אלקס הרטמן: הוועדה הציבורית הזו, אין שום בעיה שתסוכם ויהיו אנשי ציבור כמו שנאמר פה, שופט בדימוס, אפשר יהיה למצוא מי שיעשה את זה, אבל צריך להיות לגמרי ברור שיחולו כמה דברים.
אלקס הרטמן: קודם כל, כל מי שיקבל פטור בהתאם להוראות כאן צריך לעמוד בקריטריונים מסוימים.
אלקס הרטמן: מצד שני, גם צריך להיות ברור שיש תקרות לכל פטור.
אלקס הרטמן: זה לא הולך באופן בלתי מוגבל.
יוליה שמאלוב-ברקוביץ: מה זה, ואם כולם ב-?
ניצן חרותי: אם עומדים בקריטריונים - - -
אלקס הרטמן: אם כל המקרים של "קלאב הוטל" הם מקרים סוציאליים, אז התשובה שלא תהיה הסכמה.
אלקס הרטמן: בואי תגידי לי ש-38,000 איש - - -
עמיר פרץ: אבל אתה יודע מה המצב – אם אתה עושה - - -
יוסף מנירב: אז הם יכולים לצאת, שיבטלו.
אלקס הרטמן: שיבטלו בדרך המקובלת, יש להם היום כלי לבטל.
אלקס הרטמן: אנחנו מוכנים לפנים משורת הדין, מתוך רצון טוב – לדעתנו לא דובר - - -
ניצן חרותי: לא, מדובר על שחרור.
אמיר שפיצר: אבל אי-אפשר להגביל.
זאב פרידמן: אנחנו לא יודעים על איזו כמות מדובר.
כרמל שאמה-הכהן: זה, עד שלא אוציא אותו לא יירגע.
יואל חסון: אולי תוציא מישהו?
כרמל שאמה-הכהן: לא, אוציא, זהו.
כרמל שאמה-הכהן: תקשיב, חלק מהעניין וחלק מההתפשרות שלנו בסעיפים הקודמים, בוא נהיה קצת הוגנים, זה היה על ההבנה שתהיה כמות סוציאלית שמשתחררת בנושא הזה.
ניצן חרותי: בלתי מוגבלת.
כרמל שאמה-הכהן: לא אמרתי בלתי מוגבלת.
כרמל שאמה-הכהן: ואפילו בדיון הקודם, אדוני, אם אינני טועה, שענה לשאלתי מה הכמות המינימלית המוצעת על-ידכם, יש את זה בפרוטוקול, יש לנו פה את הפרוטוקולים?
לאה ורון: לא, אין פרוטוקולים, אבל יש רישום.
אלקס הרטמן: קודם כל אני רוצה לומר לגבי הפשרה, החוק - - -
כרמל שאמה-הכהן: הפשרה כואבת מאוד מבחינתנו.
אלקס הרטמן: החוק שהתקבל פה היום הוא חוק שפוגע עמוק בכיס של "קלאב הוטל", באופן שלא ידוע לי שזה נעשה אי-פעם לגבי גוף אחר זה.
אלקס הרטמן: זו לא פשרה, זה לא מה שאנחנו ביקשנו, אלא זה דברים שהוועדה הזו עשתה שגורמים נזק, לעניות דעתי, בעשרות מיליוני שקלים ל"קלאב הוטל".
כרמל שאמה-הכהן: אין לי ספק, אני לא חולק עליך בזה.
אלקס הרטמן: לכן אני לא מדבר על פשרה.
אלקס הרטמן: אני אומר למרות זאת, אנחנו בולעים את הרוק, ואנחנו רוצים להתקדם הלאה כדי לשחרר מקרים סוציאליים.
אלקס הרטמן: בידי חבר הכנסת חסון, למי שמסרנו את המסמך, נמצא מסמך שאני חושב שהוא מסמך ראוי, אנחנו מוכנים להמשיך ולדבר על המסמך הזה.
אלקס הרטמן: אם צריך לעשות fine-tuning למסמך הזה, נעשה את ה-fine-tuning, אבל אני צריך לומר, זה לא המצב שחשבנו כשדיברנו באחת הישיבות הקודמות שהייתי בה, שבאנו ואמרנו, בואו נפתור את העניין הסוציאלי ובזה נגמור את העניין.
אלקס הרטמן: לא זה מה שהיה כאן היום.
כרמל שאמה-הכהן: לא, מראש זה לא, מזמן זו לא הכוונה.
אלקס הרטמן: אז אני חושב שבאותו שלב שדיברנו פה דובר על כך שנפתור את הבעיות הסוציאליות, שהם אלה שבעצם גרמו לדיון בוועדה.
ניצן חרותי: לא נכון.
עמיר פרץ: עורך-דין הרטמן, תעשה לי טובה, בוא נתקדם לא בשיטה שאתה מספר לנו את כל המעטפת על כל דבר, תעזוב את המעטפת, כל העניינים האלה, קריטריונים לא קריטריונים, אין בעיה, תאמין לי, תסתדרו - - -
יוליה שמאלוב-ברקוביץ: אבל מהיום בלילה - - -
עמיר פרץ: אל תעזרי לי.
עמיר פרץ: הבעיה היחידה שתתקע את הכול או תקדם את הכול, זה לקבוע תקרה.
אדיר ענבר: שתי אוכלוסיות, אחת בלתי מוגבלת.
עמיר פרץ: ואללה, הניסוחים האלה שבסוף אף אחד לא מבין מה מדברים זאת בעיה.
עמיר פרץ: אני יודע שאפשר לקבוע תקרה בשתי דרכים.
עמיר פרץ: אדוני היושב-ראש, אני מנסה להציע איזושהי הצעה.
עמיר פרץ: תשמעו, יש היגיון בזה שאומרים, תשמע, אי-אפשר לקבוע תקרה למקרים סוציאליים, כי אולי יהיו יותר מהתקרה, אז מה?
עמיר פרץ: ההוא שהגיע אחרון בתור לא יקבל?
אלקס הרטמן: זה יתקזז בין השנים.
עמיר פרץ: ובכל זאת אני אומר, בוא נקבע תקרה, אבל התקרה צריכה להיות קשורה לאיזה היגיון מסוים, ההיגיון היחיד שהוא היגיון שיש בו הגינות שאנחנו נותנים לכל החבר'ה פה, לכל אחד נותנים שעתיים, כל אחד שימסור לנו מה מספר הפניות שהיו אליו – הלשכה לסחר הוגן, הרשות להגנת הצרכן, העמותות – נניח שהכול ביחד יצא 600, ואנחנו אומרים, אנחנו רוצים פרט למספר שנמסר עוד מספר מסוים שיהיה בידי הוועדה.
עמיר פרץ: עכשיו תגיד לנו מספר.
עמיר פרץ: אם תגיד, נניח, חבר'ה, אם יש 600, אני מוכן להוסיף עוד 300, כמחצית, במקומכם הייתי אומר, חבר'ה, תקרה זה 1,000 בוא נתקדם, ואז מתקדמים, זהו.
עמיר פרץ: אחר כך, אם יהיו מקרים חריגים מעבר ל-1,000 בדברים מאוד מיוחדים, אני מניח שבהסכמה יהיה אפשר להתגבר עליהם.
אלקס הרטמן: אנחנו צריכים לקבוע מספר שהוא מעבר למספר הפניות האלה שנעשו.
יואל חסון: חוץ מהפניות האלה.
אלקס הרטמן: חוץ מהפניות, אבל גם זה עד למספר מסוים.
אלקס הרטמן: זאת אומרת, אם למשל היו 400 פניות, נניח – אני לא יודע כמה פניות היו - - -
עמיר פרץ: תשמע ממני, עזוב, תאמין לי, בסוף תצא כמו ילד קטן, כי מה תגיד, אני אומר 1,000, אז תגיד לי 700, אז נגיד 850, ומה הרווחת?
עמיר פרץ: שניים וחצי גרוש?
עמיר פרץ: אז עזוב אותך, 1,000 זה מספר יפה, עד תקרה של 1,000, תאמין לי, זה דבר יפה, מכובד, כולל כל הפניות.
אלקס הרטמן: יש רק בעיה אחת, זה לא בא מהכיס שלי, אני חייב לומר, לכן אני צריך לשאול.
עמיר פרץ: מישהו שלח אותך, לא?
אלקס הרטמן: כן, אבל המספר שיש לי - - -
עמיר פרץ: מה המספר שלך?
יואל חסון: תן לי עמיר, רגע.
עמיר פרץ: תן לי להוכיח לו שהוא לא צודק.
עמיר פרץ: מה המספר?
עמיר פרץ: סך הכול?
אלקס הרטמן: זה בידי יואל חסון.
עמיר פרץ: לא, אני רוצה לשמוע ממך.
אלקס הרטמן: המספר שיש בידי הוא ככה, לגבי אילת מעבר לאלה שהגישו - - -
עמיר פרץ: לא, אני מדבר על הכול כולל הכול, 1,000 כולל הכול.
זאב פרידמן: 1,000 לשנה.
עמיר פרץ: לא, 1,000 למקרים לדיון עכשיו, מה זה לשנה?
זאב פרידמן: עכשיו הוא לא צריך את זה.
כרמל שאמה-הכהן: חברים, עמיר.
עמיר פרץ: על מה אתה מדבר, אדוני?
עמיר פרץ: סלח לי.
עמיר פרץ: אנחנו מדברים על החוק ואתה בכלל לא אתנו, בעוד שנה עם דמי ביטול.
עמיר פרץ: אנחנו מדברים כרגע על אלה שמחויבים בדמי הביטול, שהוועדה מוסמכת לבטל להם את דמי הביטול, בסבב הבא אין דמי ביטול בכלל.
אמיר שפיצר: לא, אבל זה לא מיידי.
אמיר שפיצר: חבר הכנסת פרץ, זה לא מיידי בסבב הבא, זה עוד ארבע שנים, אז אם יש מישהו מקרה סוציאלי - - -
עמיר פרץ: אני אומר 1,000.
עמיר פרץ: אם לא תיגמר המכסה של 1,000 עכשיו - - -
לאה ורון: לגבי אילת על איזה מספר אתם מדברים?
גיל אוריון: אין לנו את המספר.
יואל חסון: יש לכם במסמך שהגשתם לי.
גיל אוריון: אנחנו לא יודעים כמה פניות היו.
גיל אוריון: יש לך נתון לגבי מספר הפניות?
אלקס הרטמן: מה שיש אצלך ואצל יואל.
יואל חסון: לגבי מה שהגישו עד היום, כרמל, תקשיב רגע - - -
עמיר פרץ: תראו, אני תמיד נותן לכם את השורה התחתונה, תריבו חצי שעה ותחזרו אלי, בבקשה.
יואל חסון: אדוני היושב-ראש, לגבי הפניות שהוגשו עד היום לכל הגורמים הרלוונטיים זה מספר עלום, אף אחד לא יודע מהו וגם לא תוציא אותו עכשיו, חלק מסתירים אותו, חלק לא יודעים, אני שם אותו רגע בצד.
יואל חסון: לגבי החדשים שלא הגישו בקשה עד למועד נקוב שנחליט עליו, ההצעה שלא מקובלת עלי כמובן לגבי טבריה הם מציעים עד 360, שזו הצעה שלא מקובלת עלי, ולגבי אילת הם מציעים עד 180.
יואל חסון: אני מציע שנדבר על המספרים ונגיד מה הגבול שלנו לגבי טבריה ולגבי אילת.
כרמל שאמה-הכהן: חברים, כל מה שלא בחקיקה מצדי תלכו אחרי זה ל"פז", ל"Yellow", תשבו, תסכמו, אני רוצה משהו שיהיה מעוגן, גם אם הוא לא סופי.
כרמל שאמה-הכהן: אני רוצה להקריא מה שאתי כתבה, שהיא מציעה, זו לא הצעה שלי, המקריא דברים בשם כותבם – השר באישור ועדת הכלכלה רשאי לקבוע הוראות בדבר ביטול עסקה, כאמור, ללא דמי ביטול וללא הודעה מוקדמת בשל נסיבות כלכליות, בריאותיות, גיל מתקדם או נסיבות אישיות או משפחתיות חריגות של צרכן וכן בשל פטירה, לרבות של בן משפחה של הצרכן, הכול בנסיבות ולפי אמות מידה שיקבע.
כרמל שאמה-הכהן: בתקנות האמורות יקבע השר דרכים להוכחת אותן נסיבות והגוף שיחליט בדבר קיום הנסיבות.
אלקס הרטמן: מתנגד לזה בכל תוקף.
אלקס הרטמן: אני חושב שזה לא חוקתי מפני שזה פותח – שוב, לא היה דבר כזה בתולדות מדינת ישראל, שבו אפשרו לצד להשתחרר מחוזה כשהוא חתם, כאשר שר התמ"ת, זה ממש קרוב למדינה – אני רוצה לבוא ולומר למדינה – לא רציתי להגיד את המלה בולשביקית, אבל מדינה שבה הממשל רשאי שר בצו רשאי להתערב במערכת חוזית - -
עמיר פרץ: לא בולשביקית, אנחנו סוציאל-דמוקרטי.
אלקס הרטמן: - - שבין צדדים?
אלקס הרטמן: איפה נשמע דבר כזה?
כרמל שאמה-הכהן: רגע, תענה היועצת המשפטית.
אתי בנדלר: אענה לך לעניין הזה.
אתי בנדלר: קודם כל, לא היה תקדים, היו הרבה מאוד תקדימים, למשל, בחוק החוזים האחידים יש התערבות בחוזים קיימים - - -
אלקס הרטמן: על-ידי בית-דין להגבלים עסקיים.
אלקס הרטמן: זה חוזים אחידים, אבל זה לגבי כל הציבור, זה לא לגבי חוזה ספציפי.
אתי בנדלר: רגע, קודם כל זה יכול לחול בהחלטה של בית-דין לגבי חוזים שנכרתו בין צדדים.
רני נויבואר: סליחה, היועצת המשפטית, בכל תיק משפטי שיש בבית-משפט הרי הנחת המוצא היא שהחלטת בית-המשפט תמיד חלה כלפי אחור, אלא אם כן בית-המשפט קבע אחרת ובבית-המשפט העליון הוא יכול לקבוע שהסדרים משפטיים , כפי שהוא פירש אותם, יחולו מכאן ואילך אם הוא רואה לכך השלכות.
אלקס הרטמן: אבל הוא חל על ציבור רחב.
אלקס הרטמן: אתם קובעים הסדרים ספציפיים.
רני נויבואר: ובית-הדין לחוזים אחידים יכול להחיל - - -
אתי בנדלר: רגע, אבל אני רק בתחילת התשובה.
אתי בנדלר: דבר שני, נדמה לי, אני לא יודעת אם הדבר נדון במסגרת הדיונים המשפטיים שהיו או לא, אבל שם רוב החוזים האלה הם חוזים אחידים.
אתי בנדלר: החוזים שנחתמו עם "קלרין" ועם "קלאב הוטל" היו חוזים אחידים, זה דבר אחד.
אתי בנדלר: הם לא נדונו בבית-הדין להגבלים עסקיים, אבל הם חוזים אחידים.
יואל חסון: תגידי, כמה פעמים יש לך פה דוגמאות של שרים שלא ביצעו תקנות, שלא הקימו ועדות, שלא עשו את כל הדברים האלה, את יודעת יותר טוב ממני.
יואל חסון: הרי הדבר הזה לא יקרה, הוא לא יקרה פה שנים.
יואל חסון: את יודעת כמה תקנות לא הובאו ולא בוצעו, ושרים לא הקימו ועדות ולא קבעו את הדברים האלה, את גוזרת עכשיו על אותם נזקקים המתנה של שנים מול הסכם.
אתי בנדלר: לא, ובכוונה אני - - -
יואל חסון: עורכת-הדין בנדלר - - -
לאה ורון: אבל אתם לא מאפשרים לה לדבר.
יואל חסון: אבל הבנתי את הטיעון שלה ואני לא מסכים.
אתי בנדלר: ממש לא הבנת.
אתי בנדלר: לא בגלל שלא יכולת להבין, אלא בגלל שלא הצגתי את ההצעה.
אתי בנדלר: הצעתי אומרת שיפעלו הצדדים בהתאם להסכם, בהתאם לנייר, בהתאם למסמך שגיבשו ככל שגיבשו.
אתי בנדלר: עם זאת, שמא הדברים לא יעלו יפה, תישאר סמכות של רשות לשר התמ"ת לקבוע את הדברים – אין כאן, זה לא - - -
אלקס הרטמן: ללא הגבלת מספר.
אלקס הרטמן: אז אולי הוא יכול לקבוע לפי זה - - -
ניצן חרותי: יש קריטריונים, היא אמרה לך.
אלקס הרטמן: על זה אני הולך לבג"ץ.
אלקס הרטמן: אני מודיע כבר, אם תינתן סמכות במדינת ישראל לשר תמ"ת להתערב בצו של שר תמ"ת ולקבוע מקרים סוציאליים מי כן ישתחרר מחוזה, ומי לא ישתחרר מחוזה קונקרטי, זה דבר שבג"ץ צריך לתת עליו את הדעת, ואני רוצה לראות שהיועץ המשפטי יגן על זה.
ניצן חרותי: רבותי, שמעתם עכשיו את הדרך של איך מתנהגים אלינו.
אתי בנדלר: בג"ץ יצטרך לתת את הדעת אולי בכלל לטענתך שכל ביטול החוזה - - -
רני נויבואר: הגשנו לכאן נייר שאומר שלאנשים בחוזים הספציפיים האלה יש זכות ביטול, וממילא נראה לי שזכות ביטול - - -
כרמל שאמה-הכהן: הם טוענים שלא רק למקרה סוציאלי.
רני נויבואר: אנחנו צריכים - - -
כרמל שאמה-הכהן: היא גם יודעת למי מותר להשתחרר מכם בלי דמי ביטול.
רני נויבואר: זה מה שכתבנו לוועדה.
אלקס הרטמן: אבל אתם פה קבעתם דברים ששר התמ"ת יחליט למרות חוק מי פטור מלקיים את החוק הזה.
עמיר פרץ: עורך-דין הרטמן, אתה מאיים עלינו, אנחנו אוטומטית לצדם של היועצים - - -
אלקס הרטמן: - - - איום.
עמיר פרץ: אל תאיים עלינו.
עמיר פרץ: כשאתה מאיים עלינו אנחנו אוטומטית תומכים בה.
עמיר פרץ: תן לנו להתווכח עניינית.
יואל חסון: אל תאיים עלינו בבג"ץ.
עמיר פרץ: אל תאיים עלינו, הלאה.
עמיר פרץ: תן לה להציע - - -
אלקס הרטמן: אני מרגיש שהסכרים נפרצים פה.
עמיר פרץ: תסביר למה זה לא חוקתי, אנחנו שומעים, אנחנו יודעים להקשיב גם בלי בג"ץ, אל תאיים עלינו.
אתי בנדלר: אם עורך-דין הרטמן וחברי הכנסת כמובן זוכרים, ביקשתי, כשהועלתה בכלל הצעת החוק או הרעיון, להתייחס לסוג הזה של הסכמים בהצעת החוק, עניתי באופן אישי גם ליושב-ראש הוועדה, גם לחבר כנסת חסון ואמרתי להם, אני רוצה קודם כל ללמוד את הנושא כדי לבדוק שלא מדובר כאן בהתערבות בלתי חוקתית בחוזים.
אתי בנדלר: גיבשתי את העמדה שלי רק אחרי ש – אולי לא למדתי מספיק לעומק, אבל אחרי שלמדתי מספיק עובדות שיאפשרו לי לצורך גיבוש העמדה.
אתי בנדלר: באשר לנתוני היסוד, לנתונים הבסיסיים, אני מתבססת כמובן לצורך העניין, כפי שנעשה ברוב החקיקות שלנו, על נתונים שמומצאים לנו על-ידי נציגי הממשלה, שאנחנו רואים אותם כנתונים אובייקטיביים ולא אינטרסנטיים.
אתי בנדלר: מכל מקום, כל החקיקה הזאת על פניה מתערבת בחוזים קיימים.
אתי בנדלר: אני לא מדברת על הסעיף שעדיין לא דנו בו בכלל לגבי החוזים העתידיים, אבל כל הוראת המעבר הזאת מתייחסת לחוזים קיימים.
אתי בנדלר: מה שניסיתי להציע כאן הוא, כיוון שאני לא חושבת שהוועדה יכולה כרגע לגבש בחקיקה, לא אמות מידה ראויות, לא מי יבדוק אותם, איך יבדוק אותם, באיזה פרק זמן יבדוק אותם ואיזה מסמכים יצטרכו לצורך הוכחת אמות המידה וכדומה – יש מסמך, ודאי שרשאית "קלאב הוטל" לפעול על-פי המסמך, ותבורך אם כך תעשה ותשחרר את כל מי שהיא חושבת שהוא בגדר המקרים, כפי שעורך-דין הרטמן קרא להם "המקרים הסוציאליים".
אתי בנדלר: אני עדיין חושבת שמא הנושא לא יעלה יפה או לא ייתן פתרון ראוי, להשאיר סמכות שיורית לשר התמ"ת לקבוע בתקנות ובאישור ועדת הכלכלה של הכנסת את אמות המידה ואת הגופים של אותם נסיבות, אותם מקרים ש - - -
עמיר פרץ: אני חושב שזה אולי גורף מדי.
אלקס הרטמן: אני חושב שגם - - -
עמיר פרץ: אל תפריע.
עמיר פרץ: אנחנו מקשיבים לה, לא לך.
יואל חסון: יש לי הצעת פשרה.
אתי בנדלר: שיאפשרו שחרור, ואני מזכירה רק שמדובר כאן, ככל שמדובר – אני לא אוהבת כל כך את הביטוי הזה, אבל אימצתי אותו לצורך הדיון – במקרים הסוציאליים, ההשתחררות מחוזה של המקרים הסוציאליים לא תהיה באותם חלונות שהוועדה קבעה, זה יהיה ongoing, זה יהיה תהליך שכל מי שחלה במועד כלשהו, רחמנא לצלן, במחלה סופנית, למשל יוכל להשתחרר.
אלקס הרטמן: זה ייעוץ משפטי?
אלקס הרטמן: זו אידיאולוגיה.
יוליה שמאלוב-ברקוביץ: בזה היא צודקת, כי הרבה פעמים יש - - -
אתי בנדלר: זו היתה ההנחיה של הוועדה.
גיל אוריון: אבל הבעיה מתעוררת רק בחלון הראשון - - -
עמיר פרץ: רגע.
אתי בנדלר: מדובר על השתחררות - - -
אלקס הרטמן: אני מציע שמכאן ואילך – אולי נקבע הוראה כללית בחוק - - -
עמיר פרץ: תסלח לי, הרטמן.
אלקס הרטמן: פרק לשר המשפטים, באישור ועדת הכלכלה או ועדת הכספים, זכות לשחרר אנשים מחוזים לפי מצבם הסוציאלי.
אתי בנדלר: מדובר כאן בסוג מסוים של חוזים - -
שחר ולר: זה חוזה צרכני לכל דבר.
אלקס הרטמן: רבותי, יושבים פה אנשים - - -
אתי בנדלר: - - שאדוני יודע שיש חילוקי דעות לגבי התקפות של חלק מהסעיפים שלהם או הפרשנות של חלק מהם.
עמיר פרץ: אני לא רוצה להתווכח בין עורכי-הדין, אני מנסה להיות פרקטי.
עמיר פרץ: לדעתי - - -
עמיר פרץ: מה, יש לכם בעיות בקדימה?
כרמל שאמה-הכהן: עברו לוועדה מסדרת.
יואל חסון: הכול גן-עדן בקדימה.
יוליה שמאלוב-ברקוביץ: אמרתי שאני בפריימריז אצלכם.
יוליה שמאלוב-ברקוביץ: הגנרל שאתם מחפשים.
יואל חסון: בצבא האדום, אגב.
עמיר פרץ: אדוני היושב-ראש, אני חושב שמה שקריטי כאן הוא המספר, כי אני - - -
אלקס הרטמן: אני מוכן - - -
עמיר פרץ: אל תפריע לי, יא אללה.
יואל חסון: על האחרון שהפריע לו הוא זרק "כיפת ברזל", תיזהר ממנו.
עמיר פרץ: אני לא רוצה להיכנס למגבלה של השנה הראשונה.
עמיר פרץ: אנחנו משיתים עליהם עלות, עכשיו הוויכוח פה זה על כסף, זה בסדר, כל התמונה פה, סוציאליים, הכול נחמד, אתם טובי לב, יום כיפור, הכול מאה אחוז.
עמיר פרץ: עזוב, לא מתרשם מזה.
עמיר פרץ: בוא נקבע מספר.
עמיר פרץ: המספר הוא מתמשך.
עמיר פרץ: אני מציע שבחוק נכניס סעיף שאומר שבתום שנה או שנה וחצי יבואו לדווח לוועדה מה התוצאות, ובתום ה-1,000.
עמיר פרץ: יכול להיות שבשנה הראשונה ישחררו רק 500.
עמיר פרץ: מכסת ה-500 ממשיכה גם למקרים פתאומיים נוספים.
עמיר פרץ: זאת אומרת, אנחנו נותנים מכסה שיכולה להיגמר בשלוש שנים, בארבע שנים, בעשר שנים, אבל על מנת להבטיח, אדוני היושב-ראש, שהעניין יבוצע, אנחנו קובעים בחוק שתי נקודות שבהן חייבים לדווח, כי אם בשבוע הם יגמרו את ה-1,000 ובאמת תהיה בעיה, אנחנו רוצים שיופיעו בפני הוועדה, ואני מניח שמבחינה ציבורית נצליח לשכנע אותם להגדיל את המכסה.
עמיר פרץ: אבל אם בתוך שנה וחצי הם לא מימשו מכסה, סימן שהם עושים פוילע-שטיק בוועדה.
עמיר פרץ: לכן אני קובע שני קריטריונים, אחד, בתום ה-1,000 יבואו לדווח, ושתיים, בעוד שנה וחצי יבואו לדווח.
עמיר פרץ: ה-1,000 זו מכסה מתמשכת עד שמסתיימת, היא יכולה לשרת את היציאה הראשונה, את היציאה בעוד שלוש שנים, מישהו שקרה לו מקרה פתאום, חלה, חלתה, לא יודע מה קרה, הוועדה קיימת, היא לא נסגרת.
אלקס הרטמן: אדוני, אם אני מבין נכון, רק שאדוני יאמר, נסכים שיהיו 1,000 מקרים סוציאליים שבהם יהיו הקלות שצריך יהיה לסכם איזה הקלות.
עמיר פרץ: הוועדה מחליטה.
אלקס הרטמן: לוועדה תהיה סמכות.
עמיר פרץ: זה כבר ההסכם ביניכם.
אלקס הרטמן: זה אותו הסכם 1,000, אבל ה-1,000 זו התקרה, לא יהיה מעבר לכך.
עמיר פרץ: אמרתי שני מקרים, תסלח לי, אמרתי את דעתי, 1,000 זו התקרה.
עמיר פרץ: אבל אמרתי שבתום ה-1,000 אתם באים לדווח, כי אם יבואו ארגוני הצרכנים ויגידו, תשמע, תראה, אמרנו לכם ש-1,000 זה לא מספיק, הנה יש עוד 300 מקרים שמצבם קשה וכו', לא יהיה.
עמיר פרץ: כי הרי דמי הביטול זה בעיקר השנה הראשונה.
עמיר פרץ: מה יהיה בשנים הבאות?
עמיר פרץ: זה באמת מקרים של אנשים מסכנים שקרה להם משהו, שצריך לסייע להם – זהו, זו הצעתי.
כרמל שאמה-הכהן: הסכמנו לרדת מהמהלך של זכות ביטול רציפה כשאמרו לנו מה יקרה אם מישהו חלה בסרטן, מישהו נכנס לשנת אבל, כל מיני דברים, אמרנו שתמיד יהיה פתח למקרים סוציאליים.
עמיר פרץ: זה בתוך המכסה.
כרמל שאמה-הכהן: והפתח הזה הוא חלק מעסקת החבילה, והוא אחד מהרגליים כשהפתרון הוצג והוא נשען עליהם.
כרמל שאמה-הכהן: בדיון הקודם הצעת מכסה של 720.
כרמל שאמה-הכהן: זה מספר שאתה אמרת.
אלקס הרטמן: לא, היה - - -
כרמל שאמה-הכהן: אני אמרתי שזה לא מספיק.
עמיר פרץ: 1,000 מתאים לי.
עמיר פרץ: זה מספר טוב, מספר על הכיפק.
כרמל שאמה-הכהן: אמרת 720, הוצאתי - - -
אלקס הרטמן: צריך לעשות קודם כל הפרדה בין אילת לבין טבריה, כי בטבריה זה אנשים - - -
עמיר פרץ: לא נכנס לזה.
עמיר פרץ: 1,000, נקודה.
עמיר פרץ: לא נכנס לדיון הזה.
אמיר שפיצר: אדוני, אפשר משפט?
כרמל שאמה-הכהן: כן, אתה יכול.
אמיר שפיצר: אני חושב שעצם השימוש בעניין של מכסה לא מתאים מהסיבה שבעצם מה שעושה היום הכנסת, מחוקקת - - -
עמיר פרץ: זו לא חקיקה, זה הסדר.
אמיר שפיצר: מחוקקת סעיף שאמור להיכנס - - -
עמיר פרץ: אנחנו לא מחוקקים, זה הסדר.
אמיר שפיצר: אני רוצה להציע לחוקק סעיף.
עמיר פרץ: אם נחוקק סעיף צריך קריטריונים וסמכויות.
אמיר שפיצר: שייקבעו בהמשך על-ידי השר.
עמיר פרץ: והוראות וזה בעוד שנתיים לא יהיה, יגמר לך החלון הראשון - - -
אמיר שפיצר: המטרה של החוק הוא להכניס סעיף שאדם סביר היה שם לעצמו בחוזה לו היה חושב על כך בשעתו.
אמיר שפיצר: אדם סביר היה שם סעיף בחוזה ואומר, לו אחלה בסרטן חלילה, לו אבי או אשתי תמות חלילה, אז הייתי מבטל את ההסכם.
עמיר פרץ: איפה ראית את זה?
עמיר פרץ: באיזה מקום?
אמיר שפיצר: זה אדם סביר שחותם על הסכם ל-100 שנה היה עושה.
אמיר שפיצר: ולכן מה - -
גיל אוריון: אין הסכם כזה.
אמיר שפיצר: - - שהיום עושה הכנסת, אמור לתקן את כשל השוק הזה שנוצר בהקשרים הללו.
גיל אוריון: איזה שוק?
אמיר שפיצר: ולכן מכסה בהקשר הזה לא מתאימה, ואני שמח שאתה לא מסכים, כי זה אומר שזה נכון.
עמיר פרץ: אדוני היושב-ראש, זו הצעתי, בוא נתקדם, שאנחנו מסמיכים או שתסמיך את מי שאתה רוצה.
כרמל שאמה-הכהן: אני מסמיך אותך לסיים את הדיון.
עמיר פרץ: לא, אני לא.
עמיר פרץ: אתה לא יכול להדיח אותו, הוא הממלא-מקום שלך.
כרמל שאמה-הכהן: יואל יסיים את הדיון, בבקשה.
כרמל שאמה-הכהן: חברים, פשוט לא חלמתי שזה יגיע עד שעה 18:00 בערב.
יואל חסון: אגב, אני רוצה לומר לכם שבאמת-באמת צריך להעריך את העובדה שגם חבר הכנסת פרץ וגם חבר הכנסת שאמה - -
כרמל שאמה-הכהן: שלא כמו הוועדה המסדרת.
יוליה שמאלוב-ברקוביץ: סליחה, ואני?
יואל חסון: - - נמצאים בדיון הזה.
יואל חסון: אצלנו יש ועדה מסדרת, אז אני יכול לדאוג פה.
יוליה שמאלוב-ברקוביץ: רגע, ומה אצלנו?
אלקס הרטמן: לכם יש ועדה מסדרת, הוא אומר.
יואל חסון: לא שיש מקום לסדר.
עמיר פרץ: זה הסעיף האחרון שנשאר לנו והולכים?
יואל חסון: תודה לחבר הכנסת שאמה.
עמיר פרץ: אדוני, קבל את הצעתי.
עמיר פרץ: אני באמת חלילה לא מטיף, כבר חוקקתי פה חוקים מכל כיוון אפשרי, חוקים שאיש לא חלם עליהם, אני כבר מחוקק פה קרוב ל-25 שנים.
עמיר פרץ: אז אני מבקש, עם כל הכבוד ל"קלאב הוטל", מסמך ההסכמות שיגיע בין חבר הכנסת יואל חסון לבין "קלאב הוטל" יימסר לוועדה כהודעה לוועדה.
עמיר פרץ: דבר נוסף, במסמך אני לא נכנס לפרטים.
עמיר פרץ: המכסה היא 1,000, היא מתמשכת, היא לא רק בנקודת זמן של 2013, יש להם רק 300 מקרים סוציאליים והם הרוויחו 700, לא.
עמיר פרץ: המקרים הסוציאליים יכולים להמשיך ולטעון טענותיהם גם לאחר 2013, גם במקרים כאלה ואחרים שיתרחשו.
עמיר פרץ: אנחנו בעוד שנה וחצי רוצים נקודת זמן של דיווח.
עמיר פרץ: בחוק את מכניסה רק סעיף אחד – הוקמה ועדה סוציאלית, נמסרו התנאים שלה והודעה נמסרה על כך על-ידי הגורמים הרלוונטיים.
עמיר פרץ: סעיף שני, בעוד שנה וחצי או לחילופין עם תום מכסת ה-1,000 יימסר דיווח לוועדה על-ידי כל הגורמים המעורבים.
יוליה שמאלוב-ברקוביץ: ואז מה יקרה שיש לך מקרה סוציאלי בעוד חמש שנים?
יוליה שמאלוב-ברקוביץ: מישהו שנפטר לו מישהו.
עמיר פרץ: את לא שומעת?
עמיר פרץ: אמרתי, ברגע שנגמר ה-1,000 באים לפה, ואז אנחנו אומרים להם, עם כל הכבוד לכם, תוסיפו 100, תוסיפו 200, אני מבטיח לך שלא תהיה בעיה.
עמיר פרץ: אם - - -
אתי בנדלר: הם יעשו רק ככה, הם לא - - -
עמיר פרץ: באמת, הם לא עשו ככה עד עכשיו.
ניצן חרותי: הם עשו ככה עד עכשיו.
עמיר פרץ: לא נכון להגיד את זה, מה הם עשו.
יואל חסון: חברים, התגעגעתי לפטיש.
יואל חסון: יש לי הצעה, תקשיבו, שמעתי את ההצעה שלך, יש בה יתרונות.
יואל חסון: יש לי איזושהי הצעה, היא עדיין לא מגובשת, אני רוצה לפתוח אותה לדיון, תגידו לי מה אתם חושבים.